2020. gada 19. augustā Rīkojums Nr. 445

Rīgā (prot. Nr. 49 4. §)

**Par valstij piekrītošo nekustamo īpašumu nodošanu pašvaldību īpašumā**

1. Saskaņā ar Publiskas personas mantas atsavināšanas likuma 42. panta pirmo daļu, 42.1 un 43. pantu atļaut akciju sabiedrībai "Publisko aktīvu pārvaldītājs Possessor" nodot bez atlīdzības Rīgas pilsētas pašvaldībai un Dobeles novada pašvaldībai īpašumā šā rīkojuma pielikumā minētos valstij piekrītošos nekustamos īpašumus, lai saskaņā ar likuma "Par pašvaldībām" 15. panta pirmo daļu tos izmantotu pašvaldības autonomās funkcijas īstenošanai – palīdzības sniegšanai iedzīvotājiem dzīvokļa jautājumu risināšanā.

2. Rīgas pilsētas pašvaldībai un Dobeles novada pašvaldībai šā rīkojuma pielikumā minētos nekustamos īpašumus bez atlīdzības nodot valstij, ja tie vairs netiek izmantoti šā rīkojuma 1. punktā minētās funkcijas īstenošanai.

3. Pilnvarot Rīgas pilsētas pašvaldību un Dobeles novada pašvaldību parakstīt nostiprinājuma lūgumus par īpašuma tiesību nostiprināšanu valstij akciju sabiedrības "Publisko aktīvu pārvaldītājs Possessor" personā uz šā rīkojuma pielikumā minētajiem nekustamajiem īpašumiem, kā arī veikt citas nepieciešamās darbības īpašuma tiesību nostiprināšanai.

4. Rīgas pilsētas pašvaldībai un Dobeles novada pašvaldībai, nostiprinot zemesgrāmatā īpašuma tiesības uz šā rīkojuma pielikumā minētajiem nekustamajiem īpašumiem:

4.1. ierakstīt šā rīkojuma pielikumā minētos nekustamos īpašumus zemesgrāmatā uz valsts vārda akciju sabiedrības "Publisko aktīvu pārvaldītājs Possessor" personā vienlaikus ar pašvaldības īpašuma tiesību nostiprināšanu;

4.2. norādīt, ka pašvaldības īpašuma tiesības nostiprinātas uz laiku, kamēr pašvaldība nodrošina šā rīkojuma 1. punktā minētās funkcijas īstenošanu;

4.3. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.

5. Šā rīkojuma 4.3. apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts par labu valstij (Valsts kases personā), lai saņemtu Eiropas Savienības fondu atbalstu.

Ministru prezidents A. K. Kariņš

Ekonomikas ministrs J. Vitenbergs